


+ Anul acesta se împlinesc 380 de 
ani de când moaştele Sf. Cuv. 
Parascheva au fost aduse la 
Iaşi, în 13 iunie 1641, ca dar al Pa- 
triarhiei Ecumenice din Constanti- 
nopol pentru generozitatea domni- 
torului Vasile Lupu al Moldovei față 
de această Patriarhie, în vremea 
păstoririi Sfântului ierarh Varlaam, 
Mitropolitul Moldovei. Moaştele 
Sfintei Cuvioase Parascheva au fost 
aşezate iniţial în biserica Mănăstirii 
„Sfinţii Trei Ierarhi” din Iași, iar din 
anul 1889 au fost mutate în noua 
Catedrală Mitropolitană din laşi, 
unde se află şi azi, devenind ocroti- 
toarea Moldovei şi călăuză a tuturor 
pelerinilor care caută sfinţenia lui 
Hristos în Biserica Lui. 


« Preoţii din satul Colacu, comuna 
Fundu Moldovei, judeţul Suceava, 
au oficiat vineri slujba parastasului 
pentru avocatul Traian Popovici, 
fostul primar al Cernăuţilor, la 
75 de ani de la plecarea sa la cele 
veşnice. Când s-a anunţat decizia 
deportării tuturor evreilor din Cer- 





„Și am văzut un înger stând 
în soare; şi a strigat cu glas 
puternic, grăind tuturor pă- 
sărilor care zboară 
spre înaltul cerului: Veniţi şi 
vă adunaţi la ospățul cel 
mare al lui Dumnezeu.” 
(Apocalipsa, 19, 17) 

năuţi, primarul a încercat să-i con- 
vingă pe guvernatorul Bucovinei şi 
pe alţi decidenţi că producţia de 
război a Cernăuţilor ar fi grav afec- 
tată de absenţa evreilor din oraș. 
Fără să-i pese de consecinţe şi iro- 
nii, Traian Popovici a reuşit să obţi- 
nă direct de la Generalul Antonescu 
omiterea de la deportare a 
20.000 din cei 50.000 de evrei 
din oraş. Pentru câteva sute, pri- 
marul a creat o nouă categorie de 
exceptaţi, depăşindu-şi prerogative- 
le, ceea ce avea să-i aducă ulterior o 
anchetă şi pierderea funcţiei. Des- 
pre gestul său, Traian Popovici scria 
în memorii: „E meritul tuturor ge- 
nerațiilor de preoţi din care mă 
trag şi care m-au învăţat ce e iubi- 
rea de oameni, e meritul tuturor 
profesorilor de la liceul din Sucea- 
va, care m-au crescut în lumina 
frumoaselor virtuţi...” 


+ Arhiepiscopia Timişoarei şi Cen- 
trul de Cultură şi Artă al judeţului 
Timiş organizează expoziţia de 
fotografie „Banatul: casa cu 


două pridvoare”, realizată în co- 
laborare cu Institutul Cultural al 
Românilor din Zrenjanin, Serbia. 
Expoziţia prezintă biserici româ- 
nești din Banatul sârbesc. La Casa 
Naţională de la Muzeul Satului Bă- 
năţean sunt expuse 40 de fotografii 
cu bisericile româneşti din Voivodi- 
na şi din zona Făgetului. 


+ Muzica bisericească georgia- 
nă a fost inclusă în patrimoniul cul- 
tural imaterial al ţării prin decizia 
premierului Gharibashvili. „Cânta- 
rea polifonică religioasă georgiană 
reprezintă una dintre principalele 
simboluri ale identităţii noastre na- 
ționale şi, în acelaşi timp, una dintre 
cele mai mari realizări culturale ale 
omenirii”. Cântul georgian polifonice 
îşi are originea în Evul Mediu. 
Această tradiţie muzicală este recu- 
noscută de cercetători ca fiind una 
dintre cele mai vechi tradiţii muzi- 
cale polifonice (cu origini din sec. V- 
VI d. Hr., dacă nu chiar mai timpu- 
ril). 

Sf. Chiril al Alexandriei, 
Tâlcuire la Psalmi 


INTUL CHIRIU 





ALEXANDRIEI Această traducere a Tâlcuirii chiriliene datorată marelui teo- 


log Pr. Dumitru Stăniloae (1903-1993) este foarte putin cu- 
noscută din cauza publicării numai în paginile unui periodic 
bisericesc, în perioada 1989-1993, ca atare, editura Doxologia 
a preluat-o în colecţia Patristica, dimpreună cu bogatele sale 
note de subsol, făcând-o astfel accesibilă unui public mai larg. 


Aşteptăm întrebările, sugestiile şi eventualele colaborări pe 
adresa revista.maximina (gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

+ Foaie ortodoxă pentru suflet 








Cred în minuni şi că lisus Hris- 
tos, cu instinct de vânător, se 
va milui de mine, deşi mă las 

atât de greu răpus de nesfârşi- 

ta Lui iubire. 


UN CREZ 
în duhul Sf. Părinţi de la Niceea 


Cuvânt al mon. Nicolae Steinhardt 


Care, ca şi Tatăl și Fiul, vrea altceva asigurare la Judecata de Apoi şi 
decât numai forme, filosofie, dovezi este străină de unele intransigenţe 
Cred într-Unul Domn lisus Hristos, istorice şi scripturistice. Căruia îi naive, ca de pildă: eu nu mint (pe 
care neschimbat, din milă şi iubire este lehamite de ţapi şi viței sub când monahul îmbunătăţit din Pa- 
penrtu noi, S-a întrupat spre a teric minte pentru a salva, la 
ne mângâia, a ne veni în ajutor nevoie, viaţa unui om). Și nu 
și a ne da simţul demnităţii şi se potriveşte cu concepţia pur 
nobleţei. Care pentru noi organizatorică a Bisericii — 
oamenii S-a urcat vitejeşte juridică, rece, inchizitorială: 
pe cruce, deoarece n-a fost Wfrunţi încruntate și grumaji 
numai bun, blând şi smerit cu N ţepeni; după cum nici cu hli- 
inima, Ci şi, mai presus de ori- „| zeala prostesc serafică ori neo- 
ce, curajos. Care a mers către “ rânduiala și neastâmpărul. Nu 
moarte nu numai ca un mielf. se lasă înfrântă şi convinsă de 
dus la junghiere, ci şi ca un leu '$ 
hotărât să înfrunte chinul. Ca- | 
re n-a vrut să pătimească mă- 


Cred în Sfânta Treime. 

Coe că dă 2 crede în Dumnezeu adversa- 

reţ şi solemn, ci să fie batjoco- ENA LL ARI a tiv. împotriva, în ciuda, în po- 

rit şi ocărât şi să rabde până la orice chip, pricepându-se a-i des- fida lor, deşi ele, vai, există cu 

capăt agonia cea mai cumplită şi uși și identifica în formele lor cele  Prisosinţă. 

mai înjositoare din câte pot fi. Pen- mai moderne şi mai neaşteptate. IRI b 

tru ca astfel să asume cel mai Care ne călăuzeşte modest şi  Mărturisesc un botez spre iertarea 

caracteristic dintre elementele sigur, după dreapta socotinţă. păcatelor şi dezrobirea de sub jugul 

condiţiei omeneşti: suferinţa. prejudecăţilor, micimilor şi meschi- 
Ă A J Credinţa noastră nu se confundă cu NăIlel, Spre adoptarea unor 

Cred în Duhul Sfânt, Care suflă Un- înalta spiritualitate”, nu urmăreşte reacţii creştineşti în iureșul 

de şi când vrea, spre scandalul şi o cunoaştere ocultă, o igienă minta- Vieţii de toate zilele. 

zăpăceala fariseilor şi habotnicilor,  ]x ori constituirea unei prime de 





Sf. Prooroc Amos (15 iunie, sec. VIII î.Hr.) 


Este unul dintre proorocii ucişi pentru cuvântul rostit fără teamă în faţa poporu- 
lui evreu. Avertizările făcute de Dumnezeu printr-un simplu păstor de oi vor 
stârni pe cei vizaţi, spre uciderea proorocului. Cuvintele sale au rămas într-o 
carte a Vechiului Testament: „Căutaţi-Mă și veți fi vii! Căutaţi pe Cel ca- 
re a făcut Orionul şi Pleiadele, pe Cel care preface dimineaţa în întu- 
neric adânc şi întunecă ziua ca noaptea, pe Cel care cheamă apa 
mării şi o varsă peste faţa pământului. Domnul este numele Lui! 
Căutaţi binele şi nu râul, ca să fiţi vii şi aşa Domnul Dumnezeu Sa- 
vaot va fi cu voi precum ziceţi că este.” 








Nu aştept ca Dumnezeu să ne rezol- 
ve treburile noastre lumești, a căror 
înţeleaptă chivernisire ne revine 
nouă ca fiinţe înzestrate de El cu o 
minte raţională şi o inimă fierbinte. 
Nu dau treburilor acestora lumești 
mai multă însemnătate decât li se 
cuvine, dar nici nu le dispreţuiesc, 
deoarece ţin de creaţia divină. Iar 
viaţa, defăimându-i deşertă- 
ciunile, o iau în serios, pentru 
că într-însa şi printr-însa ni se 
joacă soarta de veci. 


Cred în Biserică și în Sfintele Taine, 
mă aştept ca Biserica să nu se ames- 
tece unde nu-i şade bine a interveni 
și să păstreze cu sfinţenie cele du- 


hovniceşti spre întărirea noastră. 
Totodată, contradictoriu şi parado- 
xal, n-o vreau nici oarbă şi nepăsă- 
toare la păsurile credincioşilor şi la 
complicațiile existenţei. 


Mă rog fierbinte să fiu cucerit 
de Domnul Hristos şi slobozit 
din mrejele părelniciilor şi de frică, 
să mă port bine cu semenii, să mă 
învrednicesc de o ţinută nimerită 
unuia ce poate fi oricând numit pri- 
eten al Domnului şi să-mi fie nu 
numai faptele, ci şi gândurile curate 
şi onorabile. 


Cred în minuni şi că lisus Hristos, 
cu instinct de vânător, se va milui 


de mine, deşi mă las atât de greu 
răpus de nesfârşita Lui iubire. 


Aştept, mort de spaimă și plin de 
nădejde, Judecata de Apoi, ştiu că 
singurul lucru pe care îl ştiu este că 
Domnul e Calea, Adevărul şi Viaţa. 
Odată cu Dostoievski, cred că măcar 
de-ar fi adevărul altceva decât Hris- 
tos, eu tot voi rămâne, orice s-ar 
întâmpla, cu Hristos. 


Mulţumesc puterilor cereşti că m- 
am învrednicit a crede, că mi s-a 
făcut această neasemuită onoare, şi 
din tot sufletul rostesc, strigând ca 
la Marcu 9, 24: „Cred, Doamne! 
Ajută necredinţei mele.” 





TAINELE CREAȚIEI (4) 


Din Omiliile 


SF. IOAN GURĂ DE AUR şi SF. VASILE CEL MARE 


Și a zis Dumnezeu: "Să fie o tărie 
prin mijlocul apelor şi să despartă 
ape de ape!" Și a fost aşa. 


Ce înseamnă cuvintele „Să fie o tă- 
rie”? Este ca şi cum ar spune cineva 
cu glas omenesc: Să se pună între ele 
un zid, o îngrăditură, care să despar- 
tă apele. Şi ca să cunoaştem marea 
ascultare a stihiilor şi covârşitoarea 
putere a Creatorului, Moise a spus: 
„ȘI a fost aşa”. A spus numai şi fapta 
a şi urmat. 


Tăria a numit-o Dumnezeu cer. Și a 
văzut Dumnezeu că este bine 


(frumos). 


După cum la facerea luminii a spus 
că este frumoasă, tot aşa şi acum la 


facerea cerului, adică a tăriei, ca să 
ne arate prin aceste cuvinte nemeş- 
teşugita frumuseţe a cerului. Cine nu 
se va mira, cine nu se va minuna, că 
în atâta scurgere de vreme, cerul şi-a 
păstrat în floare frumuseţea lui şi cu 
cât trece vremea, cu atât se continuă 
și frumuseţea lui? Ce poate fi mai 
frumos decât ceea ce a fost lăudat de 
Creator? 


Cel care a creat cerul cunoștea, îna- 
inte de a-l crea, frumuseţea creaturii 
Sale, dar pentru că noi suntem oa- 
meni și nu putem, din pricina slăbi- 
ciunii noastre, înţelege altfel, de ace- 
ea Dumnezeu a pregătit limba ferici- 
tului profet Moise să se folosească de 
aceste cuvinte pentru învăţătura 
noastră. 


Și a zis Dumnezeu: "Să se adune 
apele cele de sub cer la un loc şi să 
se arate uscatul!" Și a fost aşa. şi s- 
au adunat apele cele de sub cer la 
locurile lor şi s-a arătat uscatul. 
Uscatul l-a numit Dumnezeu pă- 
mânt, iar adunarea apelor a numit- 
o mări. 


Dumnezeu dezbracă, ca să spun așa, 
pământul, care era nevăzut, netoc- 
mit şi acoperit de ape, ca de nişte 
perdele, ne arată faţa lui și-i pune 
nume. lată că apoi şi apele au primit 
un nume. Precum un meşter mare, 
când are de făcut un obiect oarecare 
cu ştiinţa lui, nu dă nume acestui 
obiect până nu-l termină de făcut, 
tot aşa şi Stăpânul cel iubitor de oa- 
meni. 

SFINȚI care au participat la Sinodul I Ecumenic 
din anul 325: 


SF. IERARH NICOLAE 
SF. IERARH SPIRIDON 


SF. CUVIOS PAENUTIE 


SF. CONSTANTIN CEL MARE (care a convocat Sinodul) 


SF. IERARH ATANASIE CEL MARE 
SF. IERARH ALEXANDRU AL ALEXANDRIEI 


SF. IER. OSIE DE CORDOBA, SF. PAPĂ SILVESTRU (prin reprezen- 


tanţi), SF. IERARHI MARCU DE TOMIS şi TEOFIL (din zona Buzău) 





Din prâpastia iadului, spre Cer 


FERICILUL 


—— 


(15 iunie 430) 





AUGUSIIN 


———— 





Trăind în Africa, în secolul de aur al creştinătăţii, într-o lume zbuciumată şi în permanentă fierbere din cauza 
schimbărilor majore în societate, dar şi în biserică, Fericitul Augustin a avut parte de o trezire puternică din - 
tr-o tinereţe plină de păcate. Lacrimile mamei Monica au mijjlocit mult pentru întoarcerea fiului... Trecutul 
departe de Dumnezeu l-a urmărit apoi toată viața şi pocăința sa a fost pe măsură. Acest lucru este cuprins în 
Confesiunile sale, pe care am fost îndemnați să le citim şi din care reproducem un fragment. 


„Nu aş exista, Dumnezeul meu, 
nu aş exista deloc, dacă Tu nu 
ai fi în mine. Sau, mai degrabă, nu 
aş exista dacă nu aș fi în Tine, din 
Care sunt toate, prin Care sunt toa- 
te, în Care sunt toate. Cine-mi va da 
să mă odihnesc în Tine? Cine-mi 
va da ca să vii în inima mea şi s 
-o îmbeţi, ca să uit de relele 
mele și ca să îmbrăţişez singurul 
meu bun, pe Tine? Ce eşti pentru 
mine? Milostiveşte-Te de mine, ca 
să vorbesc. Ce sunt eu însumi pen- 
tru Tine?... Oare ar fi mică suferinţa 
dacă nu Te-aş iubi? Vai mie! Spune- 
mi, prin mila Ta, ce eşti pentru mi- 
ne? „Spune sufletului meu: mântui- 
rea ta sunt Eu”. Voi alerga după 
această voce şi te voi prinde. Nu as- 
cunde de mine faţa Ta. Să mor, ca să 
nu mor, ca s-o văd. 


Vreau să-mi amintesc urâciu- 
nile mele trecute şi deşertăciu- 
nile sufletului meu, nu pentru că 
le-aş iubi, ci ca să Te iubesc pe Tine, 
Dumnezeul meu. Din dragoste 
pentru dragostea Ta fac acest 
lucru, revenind pe căile mele pline 
de netrebnicie, în amărăciunea re- 
cugetării mele, pentru ca Tu să 
mă  îndulceșşti, Tu, Dulceaţă 
neînșelătoare, Dulceaţă ferici- 
tă şi sigură, Care mă reculege de la 
împrăștierea în care cu înşelăciune 
am fost sfâşiat, în timp ce, depăr- 
tându-mă de la Tine Unul, m-am 
împrăștiat în multe deşertăciuni. 
Căci odinioară, în tinereţe, am ars 
de dorinţa de a mă sătura de plăceri 
infernale și am îndrăznit a mă cu- 
funda, ca într-o pădure, în felurite şi 
umbroase amoruri, iar înfăţişarea 
mea s-a urâţit şi am putrezit în faţa 
ochilor Tăi, dorind să-mi plac mie şi 
să plac ochilor oamenilor. 


Am asurzit din cauza scârţâitului 
lanţului stării mele muritoare, pe- 
deapsa îngâmfării mele, şi mă înde- 
părtam de Tine, şi Tu îngăduiai, şi 
eram zbuciumat și mă împrăştiam şi 
curgeam în toate părțile şi fierbeam 
în desfrâurile mele, iar Tu tăceai. O, 
târzie Bucurie a mea! Tăceai a- 
tunci, iar eu mergeam mai departe 
de Tine, în mai multe şi mai multe 
seminţe ale durerilor, într-o mândră 


AIGUSTII 





înjosire și neliniştită oboseală. 


Unde eram și cât de departe petre- 
ceam în exil, cât de departe de des- 
fătările casei Tale, în acel al şaispre- 
zecelea an al trupului meu, când am 
luat sceptrul asupra mea şi am dat 
mâinile întregi acelei nebunii a pof- 
tei destrăbălate prin ruşinea umană, 
dar nepermise de legile Tale? Şi ai 
mei nu s-au preocupat să mă ia în 
primire cu căsătoria, când mă pră- 


văleam, ci s-au preocupat numai ca 
să învăţ să fac un discurs cât mai 
bun şi să conving prin arta oratoriei. 


Vai mie! Şi îndrăznesc să spun că Tu 
ai tăcut, Dumnezeul meu, când eu 
mă îndepărtam de Tine? Oare aşa 
este, Tu tăceai pentru mine? Și ale 
cui erau, dacă nu ale Tale, ace- 
le cuvinte pe care le-ai cântat 
în urechile mele prin mama 
mea, credincioasa Ta, iar de aco- 
lo nu a coborât nimic în inima mea, 
ca să fac acel lucru. Căci ea voia — şi 
-mi amintesc cum în secret mi-a 
atras atenţia cu mare grijă - să nu 
mă dedau desfrâului... 


În vecinătatea viei noastre era un 
păr încărcat cu fructe lipsite de ispi- 
te şi ca formă și ca gust. Ca să-l scu- 
turăm şi să luăm fructele, ne-am 
dus către miezul nopţii, noi o ceată 
de adolescenţi netrebnici, după ce 
prelungisem până atunci joaca prin 
pieţe, după obiceiul relei porniri, şi 
am luat de acolo uriaşe încărcături, 
nu pentru a ne ospăta noi, ci pentru 
a le arunca porcilor, deşi am mâncat 
ceva din ele, numai ca să facem ceea 
ce ne plăcea, prin ceea ce era oprit. 


Iată inima mea, Dumnezeule, 
iată inima mea, de care Ţi-a 
fost milă pe adâncul prăpastiei. 
Acum, iată, să-Ţi spună ie inima 
mea ce căuta acolo, ca să fiu rău pe 
degeaba, iar cauza răutăţii mele să 
nu fie altceva decât răutatea? Urâtă 
era şi am urât-o, am iubit pieirea 
mea, am iubit decăderea mea, am 
iubit nu lucrul de la care cădeam, ci 
însăşi decăderea mea, suflet urât, 
care s-a depărtat de la tăria Ta spre 
pieire, care nu căuta ceva prin urâ- 
ciune, ci urâciunea însăși... 


Rd 


Doamne, ai milă de mine! 





Aceasta este a doua şi ultima parte 
a interviului dat de dr. Luminiţa 
Sturz, având ca subiect naşterea 
naturală şi cea prin cezariană. 


Care sunt urmările cezarienei? 


În primul rând, chiar dacă este nevo- 
ie de cezariană, din păcate nu se mai 
coase corespunzător. Aceasta în- 
seamnă un uter slab în zona cicatri- 
cei, care, dacă se tot cezarizează, se 
poate ajunge inclusiv la scoaterea sa, 
adică la intrarea forţată a femeii în 
menopauză, chiar dacă are, să zicem, 
30 de ani. 


Un monah spunea că gradul de 
inteligenţă al unei femei (şi al 
unui bărbat) depinde de sănăta- 
tea ovarelor (a testiculelor). Inte- 
resant! De ce? Pentru că hormonii 
din ovare se varsă în sânge şi de aco- 
lo se distribuie într-o grămadă de 
locuri. Deci hormonii ovarieni nu 
sunt buni doar pentru ca femeia să 
aibă ciclu şi să rămână gravidă, ci ei 
acţionează asupra vezicii, la nivelul 
inimii, la nivelul creierului, etc. Me- 
nopauza normală înseamnă oprirea 
menstruației, dar ovarele vor produ- 
ce în continuare hormonii de care 
are nevoie femeia. Ca atare, este im- 
portant pentru femeie ca ovarele să 
rămână sănătoase. 


De fapt sunt extrem de puţini medi- 
cii care fac de la 3 cezariene în sus. 
Ca atare, soluţia oferită femeii este 
legarea trompelor. Aceasta presupu- 
ne obturarea vascularizaţiei care 
merge către ovare, deci femeia aceea 
va „merge” la relanti. De fapt, ce se 
întâmplă nu este legarea trompelor, 
ci tăierea lor. Ele se leagă într-o par- 
te şi se taie în partea dinspre ovar. 
Apoi femeia vine să aibă un alt copil, 
dar este prea târziu... 


Care este relația mamei cu copilul? 


O naştere naturală, ca să funcţi- 
oneze, trebuie ca mama să-şi 
pună sufletul pentru acel copil, 
să-l dorească. In momentul în care 
mama are anumite rezerve, o canti- 
tate de egoism şi nu vrea să se sacri- 
fice pentru copil, nişte lucruri se blo- 
chează. Poate să fie o femeie bună, 
dar are nişte blocaje. Dacă mama își 
asumă cu totul copilul, chiar și după 
o cezariană lucrurile merg bine, cu 
atât mai mult după o naştere natura- 
lă. Tot organismul se reface mult 
mai rapid la mama care îşi asumă 
această jertfă, iar ea simte cu adevă- 
rat o împlinire, chiar dacă a fost ne- 
voie de o cezariană. 


Pe de altă parte, la cezarienele 
programate, copilul nu este în- 
că pregătit să iasă. Am văzut ca- 
zuri în care s-a făcut incizia şi în mo- 
mentul în care medicul a vrut să 
scoată copilul, acesta s-a retras, ca şi 
cum ar spune: „Ce ai cu mine? De ce 
vrei să mă scoţi deja?” E ca şi cum îl 
iei prin surprindere, e ca un om tre- 
zit brusc din somn. Apoi uterul se 
poate încorda, este o istovire a orga- 
nismului întrucât e supus unui greu 
înainte de vreme. Practic copilul dă 
clicul, nu mama; el declanşează tra- 
valiul când e copt, adică atunci când 
are o anumită maturitate să facă faţă 
la exterior. 


Sunt copii care, şi când se declanşea- 
ză naşterea, toi aşteaptă sau merg 
încet. Asta e ritmul lor! Fiecare sun- 
tem diferiți. Am avut o pacientă la al 
8-lea copil şi îmi spunea că nicio 
sarcină nu a durat atâtea ore. Aşa era 
acel copil, dar când a fost pregătit, 
când şi-a găsit locul, expulzia a fost 
extrem de uşoară, a ieşit firesc. 





Interviul săptămânii 


NAȘTERE NATURALĂ 
sau prin cezariană? (2) 


„Dacă asiști la o naştere naturală, vezi 
această frumuseţe, pe care a rânduit-o 
Dumnezeu în corpul femeii.” 


Aşadar, de ce ar fi o naştere natura- 
lă de dorit? 


Toate mamele cu care am vorbit mi- 
au spus că a fost impresionantă 
traversarea, momentul în care 
ele simt că iese copilul, senzaţia 
organică, respectiv punerea apoi a 
copilului pe mamă (ceea ce nu se 
întâmplă sau se întâmplă foarte ra- 
pid în cazul cezarienei). Aceste lu- 
cruri ajută mult copilul. Copiii năs- 
cuţi natural sunt extrem de prezenţi, 
din primele clipe cu ochii mari şi 
caută, caută. Naşterea naturală îi 
face activi, pe când după o cezaria- 
nă, copilul nefiind implicat el însuşi, 
este mai moale. Și mai e ceva: cred 
că copiii simt cine pune mâna pe ei 
şi în ce fel. 


Apoi, este un lucru minunat ce se 
întâmplă cu corpul femeii. Uterul se 
adaptează ușor-uşor la naştere, orga- 
nismul se pregăteşte, iar când ajunge 
să fie pregătit, corpul intră ca într-o 
etapă de „silent”, se reduc contracţii- 
le. Este impresionant! Dacă asiști la 
o naştere naturală, vezi această fru- 
museţe, pe care a rânduit-o Dumne- 
zeu în corpul femeii. 


Mamele trebuie să ştie, să înţeleagă 
aceste lucruri şi să-şi dorească o naş- 
tere naturală, nu pentru că le spune 
preotul sau altcineva, ci pentru nor- 
malitatea şi bucuria pe care le trăiesc 
atunci. De asemenea, ele trebuie să 
caute să-şi asume întru totul mater- 
nitatea, ca pe o jertfă, atât în timpul 
sarcinii, cât şi după ce s-a născut 
copilul. 


Vă mulțumim! 





ST ant, BAC 1 CEPKII este» 

Cneazul Lazăr a fost unul dintre 
marii domnitori creştini ai Serbiei. 
Ștefan Lazăr Hrebeljanovici, după 
numele său întreg, s-a născut în 
satul Prilepac din Serbia în anul 
1329. Tatăl său fiind cancelar impe- 
rial, tânărul a fost educat la curtea 
împăratului Duşan, în Prizren. Nu- 
mit „prinţ” de către succesorul lui 
Dușan, împăratul Ștefan Uros al V- 
lea, în anul 1370, Lazăr preia con- 
ducerea statului sârb. 


Cneazul a arătat o mare iubire pen- 
tru Biserică. Imediat după ce a ur- 
cat pe tron, principala sa preocupa- 
re a fost să împace cât mai grabnic 
Biserica Sârbă cu cea a Constanti- 
nopolului, care, din anul 1352, înce- 
tase comuniunea din cauza procla- 
mării Patriarhiei Serbiei de către 
împăratul Ştefan Dusan. El a trimis 
o delegaţie la Constantinopol, pen- 
tru a cere patriarhului încetarea 
conflictului sârbo-bizantin. Astfel, 
în anul 1375, comuniunea dintre 
sârbi şi Constantinopol a fost com- 
plet refăcută. 


În anul 1353, s-a căsătorit cu prin- 
țesa Miliţa care se trăgea din dinas- 
tia Nemania, împreună cu care a 
dobândit de la Dumnezeu șapte 
copii: cinci fete şi doi băieţi. Biseri- 
ca Ortodoxă i-a canonizat atât pe 
soţia sa Miliţa, care a murit ca mo- 
nahie, sub numele de Eufrosina, cât 
şi pe fiul cel mare al cneazului, pe 
despotul Ştefan, ambii fiind prăz- 
nuiţi pe 19 iulie (1 august). 


Sfântul Lazăr a ctitorit numeroase 
biserici şi mănăstiri, atât în Serbia 
cât şi în afara ei, în special în Ţara 
Sfântă şi la Muntele Athos, unde a 
reclădit mănăstirea Hilandar şi a 
ctitorit mănăstirea Sfântul Panteli- 
mon. În ţara sa, s-a îngrijit să se 
ridice Mănăstirile Gornyak şi Ra- 
vaniţa, care au rămas cele mai im- 
portante ctitorii ale sale. 





Împărăţia pământească sau cea cerească? 


SF. CNEAZ LAZĂR, 


martirul de la Câmpia Mierlei 
(t15 iunie 1389) 





Sfântul domnitor a întreprins mai 
multe campanii împotriva turcilor, 
însă se izbea mereu de dezbinările 
din sânul poporului său. În cele din 
urmă, a reuşit să-i adune pe toţi 
nobilii locului şi conducătorii de 
oști la Krusevac, cerându-le să uite 
de disputele lor şi să lupte împreu- 





nă împotriva duşmanilor Crucii. În 
ajunul bătăliei, Ingerul Domnului i 
s-a arătat Cneazului Lazăr şi l-a 
întrebat dacă preferă puterea pă- 
mântească sau Împărăţia Cerească. 
Cneazul a răspuns: „Dacă aş pre- 
fera puterea pământească, aş 
avea ceva neînsemnat, strică- 
cios şi vremelnic, în timp ce 
Impărăţia Cerurilor este veş- 
nică”. Astfel, a ales împărăţia ce- 
rească, primind provocarea la luptă 
din partea sultanului turc. 


Știind că nu are sorţi de izbândă 
împotriva turcilor, mult mai nume- 
roşi decât oștile sale, împreună cu 
ostaşii săi s-a pregătit duhovniceşte 
pentru măcel. El a primit Sfânta 
Împărtășanie în ctitoria regală La- 
zariţa din palatul său din Kruşevaţ, 
împreună cu întreaga oaste sâr- 
bească, înainte de a porni la luptă 
împotriva  necredincioşilor turci. 
Infruntând armata sultanului Mu- 
rad, care era de două ori mai mare, 
în câmpia Kosovo la 15 iunie 1380, 
domnitorul drept-credincios a fost 


decapitat, după ce a fusese rănit de 
șaisprezece ori în timpul bătăliei. 


Înaintea execuţiei, atunci când şi-a 
plecat capul spre sabie, s-a rugat, 
zicând: „Făcătorule, Cel care 
judeci greşelile mele cele cu 
ştiinţă şi cu neştiinţă, mă în- 
chin ie şi Te rog iartă ceea ce 
am făcut împotriva voinţei Ta- 
le şi mântuieşte poporul meu 
sau mai degrabă poporul 
Tău!”. Când sultanul Baiazid a 
aflat cu câtă demnitate şi-a acceptat 
moartea acest conducător creștin, a 
îngăduit să fie înmormântat cu 
onoruri în Biserica Inălţării Dom- 
nului din Prizren. 


Un an mai târziu, când a fost dez- 
gropat, din cinstitele sale moaşte 
izvora o mireasmă minunată, tru- 
pul sfântului rămânând neputrezit. 
Moaştele au fost mutate la Mănăs- 
tirea Ravaniţa, unde se găsesc şi 
astăzi. Sfântul Lazăr este prăznuit 
de Biserica Ortodoxă în ziua de 
15/28 iunie, fiind socotit mucenic, 
căci a murit pentru credinţă. 


Să avem rugăciunile lui! 





Mâinile neputrezite ale Sf. Lazăr 





AMMA SILUANA 


(t 8 iunie 2021) 








Maica Siluana Vlad a fost coordonatoarea Centrului de Formare şi Consiliere „Sfinţii Arhangheli Mihail şi Gavriil” 
şi stareța Mănăstirii „Sfântul Siluan Athonitul” din Iaşi. S-a născut în anul 1944. A studiat filosofia la Universitatea 
din Bucureşti. După absolvirea facultății, timp de un an a predat filosofia ca preparator la Universitatea din Ga- 
lați. A început să se implice alături de tineri în acțiuni sociale, iar după 1990 a participat la fondarea ASCOR, filiala 
Galați. A intrat ca soră la Mănăstirea Buciumeni din judeţul Galaţi, apoi a mers la Mănăstirea Christiana din Bu- 
cureşti. Aici şi-a continuat activitatea caritabilă şi socială, desfăşurând acţiuni de binefacere în rândul copiilor 
străzii şi oferind îndrumare tinerilor. În 2001 a primit tunderea în monahism, mutându-se mai apoi la Mănăstirea 
Jitianu de lângă Craiova. Cu binecuvântarea IPS Părinte Teofan, pe atunci Mitropolitul Olteniei, a înființat Centrul 
de formare şi consiliere „Sfinții Arhangheli Mihail şi Gavriil”, care funcţionează la Iaşi din anul 2008. Odată cu mu- 
tarea la Iaşi, a înființa Mănăstirea „Sfântul Siluan Athonitul”. În conferințele susținute, Maica Siluana a abordat 
teme precum: relațiile tinereții, treptele iubirii, familia în societatea de azi, sursa depresiei omului modern, cunoaş- 
terea de sine, viaţa duhovnicească şi multe altele. Maica Siluana Vlad a trecut la Domnul marți, 8 iunie 2021, la 


câteva zile după ce împlinise 77 de ani. 


„Dacă vrem să-L urmăm pe Domnul, noi trebuie 
să coborâm la iad. Aceasta este mișcarea duhovniceas- 
că: coborârea. Dumnezeu ne urcă. Noi coborâm, Dumne- 
zeu ne urcă. Libertatea noastră stă în coborâre. De ce? Nu 
ca să mă pedepsească Dumnezeu. Eu sunt cel din beci, cel 
cu gunoaiele, cu haznaua. Adâncul meu este o hazna. 
Atunci eu ce să fac? Trebuie să intru acolo în hazna- 
ua mea şi să ofer lui Dumnezeu să o curețe, să mă 
schimbe. Eu am citit undeva la un sfânt, nu mai ţin min- 
te unde, că în rai, înainte de cădere, fructele și florile care 
mureau, care se veştejeau se transformau în mirosuri şi 
atunci m-am gândit că omul mânca şi sigur elimina restu- 
rile, că avea nevoie să mănânce din nou şi acelea erau mi- 
rosuri de bună mireasmă, pur şi simplu; dar acum am 
devenit o mașină de stricăciune. (...) Acuma gândul că 


Dumnezeu mă va transforma din nou într-un făcător de 
miresme, aşa cum este Sfântul meu Siluan care, atunci 
când îi sărut bucăţica de moaşte, miroase miros de bună 
mireasmă. Chiar dacă eu nu ajung cum au ajuns sfinţii, 
dar mă lipesc şi eu de Sf. Siluan, ne lipim acolo de Mă- 
icuţa Domnului şi de cei care anume miros a Dumnezeu. 
Eu merit să fiu în adâncul iadului. De ce merit să fiu în 
adâncul iadului? Pentru că-L refuz pe Dumnezeu, pentru 
că încă ne împotrivim Lui. Cuvântul de care mă ţin acum 
şi vreau să tac cu el este acesta: noi nu vom intra în iad 
pentru păcatele noastre, ci datorită nesimţirii 
noastre de a nu-L aduce pe Dumnezeu în iadul 
nostru, în haznaua noastră, de a nu-L întâlni aco- 
lo ca să ne scape, ca să ne vindece, ca să ne lumi- 
neze, să ne sfinţească.” 





„Fii ca tine, fii cum eşti! Pentru că, numai fiind cum eşti, vei putea deveni cum eşti chemat de Dum- 
nezeu să devii! Dacă vei încerca să te construieşti după un model străin de cel sădit de Dumnezeu în 
tine de la zămislire, chipul Său în adâncul tău, vei rătăci şi vei suferi mult. Asta e lucrarea noastră: 
să-L primim, să-I facem loc în noi! E atât de simplu! Adevărat că nu e uşor, dar El Însuşi lucrează 


împreună cu noi la aceasta!” 


XXX 


„Aprinde-te de Duhul Sfânt, dă-ţi cu parfumul rugăciunii, spală-te cu Spovedania, hrăneşte-te cu 
Mântuitorul şi cere bucurie de la Dumnezeu şi atunci vei fi frumoasă pentru privirea duhovniceas- 


că, iar ochiul lumesc o să zică: Ce urâtă pare asta şi ce bucuroasă e 

5) 
MĂRTURISITORII 
Prigonit, dar nu părăsit... 
IRAIAN DOR/, poetul 
Oastei Domnului 
(t20 iunie 1989) 
Părintele Mina Dobzeu, mare păti- SUFERINŢĂ 
mitor în temniţele comuniste şi du- 
hovwnic al neamului românesc, are Suferinţă... 
câteva amintiri despre Traian Dorz: TRENUL VIEŢII crin din care Domnul Şi-a-mpletit 
cununa 


„Îmi amintesc de fr. Traian Dorz că 
prin anii '62 l-am cunoscut la Stoie- 
nești, în Balta Dunării, în detenţie. 
Eu ieşeam la muncă doar vara, o lu- 
nă sau două, că nu rezistam la frig şi 
nici la efort. Restul timpului eram 
ţinuţi în cabane, scoțându-ne la aer 
foarte puţin, fiind pedepsiţi cumva 
că nu ieşeam la muncă. Şi apoi, acolo 
ne întâlneam și ne întreţineam cu fr. 
Traian Dorz în discuţii, meditații şi 
cântări. O cântare preferată era 
„Lisuse al meu prieten drag / din zo- 
rii tinereţii / cu Tine eu călătoresc / 
pân' la sfârşitul vieţii”. 


Acolo în închisoare oficiam câte o 
slujbă. Dimineaţa făceam Utrenia, 
un acatist al Domnului lisus şi al 
Maicii Domnului, apoi Sfânta Litur- 
ghie, la care participa fr. Traian îm- 
preună cu alţi credincioşi din Oastea 
Domnului care făceau parte din gru- 
pul lui. Cu fr. Traian participam la 
meditații deosebite. Il spovedeam, îl 
împărtăşeam şi el îi învăţa și-i în- 
demna să facă şi ceilalţi care erau cu 
el la fel. Ii îndemna să fie cu preoţii 
şi cu Biserica.” 


Mulţi dintre noi am citit sau chiar 
am cântat versurile lui Traian Dorz: 
Blândul Păstor, Copil iubit, lisuse 
veşnic călător şi multe altele, care, 
deși poate simple, au atins inimile 
copilăriei noastre (duhovniceşti), 
aducându-ne mai aproape de Dum- 
nezeu. lată mai jos două poezii: 


Un lung tren ne pare viața. 
Ne trezim în el mergând, 
Fără să ne dăm noi seama, 
Unde ne-am suit şi când. 


Fericirile sunt halte, 
Unde stăm câte-un minut, 
Până bine ne dăm seama, 

Sună, pleacă, a trecut. 


Iar durerile sunt stații! 
Lungi, de nu se mai sfârşesc 
Și în ciuda noastră parcă, 
Tot mai multe se ivesc. 


Arzători de nerăbdare, 
Inainte tot privim, 
Să ajungem mai degrabă 
La vreo țintă ce-o dorim. 


Ne trec zilele, trec anii, 
Clipe scumpe şi dureri, 
Noi trăim hrăniţi de visuri 
Insetaţi după plăceri! 


Mulţi copii voioşi se urcă. 
Câţi în drum n-am întâlnit, 
Iar câte-un bătrân coboară, 

Trist şi frânt, sau istovit. 


Vine-odată însă vremea, 
Să ne coborâm şi noi. 
Ce n-am da atunci o clipă, 
Să ne-ntoarcem înapoi? 


Dar pe când, privind în urmă, 
Plângem timpul ce-a trecut, 
Sună goarna VEȘNICIEI: 
Am trăit şi n-am ştiut. 


mulți te plâng când mergi la dânşii, 
eu te cânt întotdeauna 
căci în leagănul tău dulce 
când m-a pus întâi durerea 
am văzut la căpătâiu-mi, 
veghetoare, mângâierea. 


Suferinţă, soră scumpă 
ce mă porți de-atunci cu tine 
câte bucurii în suflet mi-ai dat tu 
printre suspine! 
Tu m-ai învățat, ca umbre 
şi-amăgire şi ispită - 
să le văd pe toate câte vine lumea să 
-mi promită. 


Și să aflu ce comoară e primirea 
slavei sfinte 
şi cunoaşterea iertării 
şi iubirea ei fierbinte 
şi-a încrederii odihnă şi-alinarea 
cea plăcută 
care-o lasă Mâna dulce peste lacri- 
ma tăcută. 


Tu mi-ai dezvelit în suflet zări necu- 
noscute mie 
gura, tu mi-ai pus să cânte 
mâna, tu mi-ai pus să scrie 
și-n iubirea armoniei salbe şi cu- 
nuni s-adune 
fericit cu ele Chipul Domnului să-L 
încunune. 


Suferinţă, suferinţă 
astăzi când spre ceru-albastru 
pe-a recunoştinței aripi 
zboară gândul meu sihastru 
eu Îl rog pe-Acel ce Crucea a purtat- 
o-n umilință 
să mă facă să-ți ştiu prețul 
şi frumseţea, - 
Suferinţă!... 


